
Narvas P. Kerese tänav 17b asuva maa-ala osa 

tasuta kasutusse andmine (Narva linn, P. Kerese tn 19 korteriühistu)

1. ASJAOLUD JA MENETLUSE KÄIK

Narva linn, P. Kerese tn 19 korteriühistult, registrikood 80228194, laekus Narva Linnavalitsuse Linnamajandusametile taotlus, milles palutakse anda tasuta kasutusse Narvas P. Kerese tänav 17b (katastritunnus 51101:001:0233, üldkasutatav maa 100%) kinnistul asuva maa-ala osa üldpinnaga 170,0 m2 maja elanikele parkimisplatsi suurendamiseks.
Käesoleval ajal kasutab Narva linn, P. Kerese 19 korteriühistu tasuta Narvas P. Kerese tänav 17b asuvat maa-ala osa üldpindalaga 250,0 m² 21.10.2015 Narva Linnavalitsuse korralduse nr 1214-k alusel. 

Lisapindala on vajalik parkimisplatsi suurendamiseks.
Parkimisplatsi rajamistöid korraldab Narva linn, P. Kerese tn 19 korteriühistu ise ja omal kulul. 
Narva linn, P. Kerese tn 19 korteriühistu kohustub tagama kasutusse taotletava maa-ala heakorra.
Narva linn, P. Kerese tn 19 korteriühistu taotlust arutati Narva Linnavalitsuse linnavarakomisjoni koosolekul 05.09.2018. a (protokoll nr 10) ning otsustati:
1. Nõustuda Narva linn, P. Kerese tn 19 korteriühistu taotlusega ja soovitada anda Narva linn, P. Kerese tn 19 korteriühistule, registrikood 80228194, avalikku enampakkumist korraldamata määramata ajaks tasuta kasutusse Narvas P. Kerese tänav 17b (katastritunnus 51101:001:0233, üldkasutatav maa 100%) kinnistul asuva maa-ala osa üldpinnaga 170,0 m2 maja elanikele parkimisplatsi rajamiseks.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 
3.  OTSUS

3.1. Anda Narva linn, P. Kerese tn 19 korteriühistule, registrikood 80228194, avalikku enampakkumist korraldamata määramata ajaks tasuta kasutusse Narvas P. Kerese tänav 17b (katastritunnus 51101:001:0233, üldkasutatav maa 100%) kinnistul asuva maa-ala osa üldpinnaga 170,0 m2 maja elanikele parkimisplatsi rajamiseks.
3.2. Narva Linnavalitsuse Linnamajandusametil sõlmida Narva linn, P. Kerese tn 19 korteriühistuga punktis 3.1. nimetatud maa-ala tasuta kasutusleping.
4.  RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Narva linn, P. Kerese tn 19 korteriühistule. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

